पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस प्रशासन ने बुधवार को नगर एवं ग्रामीण इलाकों में मार्च किया। लाॅकडाउन का पालन कराने के लिए पुलिस ने सख्ती दिखाना शुरू कर दिया है। इस दौरान सड़क पर अनावश्यक घूम रहे लोगों को दंडित करते हुए उन्हें घरों में रहने की हिदायत दी गई। जबकि बेवजह बाइक एवं अन्य वाहनों से घूम रहे युवाओं को दंडित किया गया है। पुलिस प्रशासन ने मार्च के दौरान दो ट्रैक्टर चालकों एंव आधा दर्जन बाइक सवार युवकों से जुर्माना वसूल कर उनको हिदायत देते हुए छोड़ दिया है। इस संबंध में एसडीएम साहिला ने बताया कि लाॅकडाउन को सख्ती से पालन कराने के लिए मार्च निकाला गया है। मार्च के दौरान माइकिंग के माध्यम से लोगों को घरों में रहने की अपील की जा रही है। एसडीपीओ ने बताया कि मार्च के दौरान बेवजह घूम रहे वाहन चालकों से जुर्माना वसूल किया गया है। जिसमें ट्रैक्टर चालक, बाइक चालक एवं कार से घूमने वाले लोग शामिल हैं। मौके पर प्रशिक्षु डीएसपी सह थानाध्यक्ष संदीप गोल्डी, बीडीओ सतीश कुमार, सीटी मैनेजर विनय रंजन, पुलिस निरीक्षक केके गुप्ता समेत पुलिस बल मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn